Aký bol rok 2018 v BiznisWebe?
Nakoľko v máji 2018 vstúpilo do platnosti všeobecné nariadenie o ochrane osobných údajov, tento rok bol pre európskych e-shopárov náročnejší a finančne nákladnejší. Ak máte e-shop na mieru, viete, aké problematické môže byť nájsť nielen fundovaného odborníka na GDPR, ale najmä zodpovedného programátora, ktorý vám s realizáciou pomôže.
V prípade prenájmu e-shopu vám podobné starosti odpadnú. Váš e-shop obsahuje GDPR modul, prostredníctvom ktorého si súhlasy so spracovaním osobných údajov nadefinujete presne podľa svojich potrieb. A navyše, bez akýchkoľvek zbytočných poplatkov. Prečítajte si, ako funguje modul GDPR v BiznisWebe.
Ako každý rok, aj v roku 2018 pribudli do nášho CMS FLOX 3 viaceré nové funkcie a vylepšenia. Okrem zrýchlenia redakčného systému patria medzi najzaujímavejšie inovácie napr. notifikačné centrum alebo nové bloky, ktoré priniesol mikulášsky update. Veľký úspech mal tiež návod pre úpravu šablónových mailov.
Sme veľmi poctení, že seriál s vianočnými tipmi od e-shopárov z BiznisWebu sa dostal aj do ekonomika.sme.sk.
Rob dobro a dobro sa ti vráti
V rámci projektu Zodpovedne podnikáme ponúkame tvorbu webstránky neziskovým organizáciám či občianskym združeniam. V rámci našej firemnej filozofie sa však snažíme pomáhať aj inak.
Najväčší úspech však mali hračky pre deti na oddelení pediatrie vo FN Trenčín, ktoré sme nakúpili od originalnehracky.sk.
A čo nás čaká v roku 2019?
Hneď koncom januára začíname s prezentáciou na pražskom veľtrhu a konferencii Reshoper.
Na Slovensku nás uvidíte napr. na MastersGate 2019.
Zatiaľ neprezradíme, aké konkrétne novinky pribudnú do CMS FLOX 3, no už teraz môžeme s istotou napísať, že To-do listy našich programátorov sú plné ďalších funkcií a vylepšení.
Prajeme vám, aby ste rok 2019 prežili v zdraví, šťastí a užili si každý jeden deň naplno a pod šťastnou hviezdou :).
S láskou,
Váš BiznisWeb tím